ബാഴ്സലോണ, യുവന്റസ്, റയല് മാഡ്രിഡ് എന്നിവരേ കേസില് നിന്നും ഒഴിവാക്കി യുവേഫ ബാഴ്സലോണ, യുവന്റസ്, റയല് മാഡ്രിഡ് എന്നിവര് സൂപ്പര് ലീഗ് സ്ഥാപിക്കുന്നതില് വഹിച്ച വലിയ പങ്ക് മൂലം ഇനി ഒരുതരത്തിലും യുവേഫയില് നിന്ന് ശിക്ഷ അനുഭവിക്കേണ്ടിവരില്ല.നിയമനടപടികളുമായി യുവേഫ സ്പാനിഷ്, ഇറ്റാലിയന് വശങ്ങളെ ഭീഷണിപ്പെടുത്തി, അവരെ ചാമ്ബ്യന്സ് ലീഗില് നിന്ന് സസ്പെന്ഡ് ചെയ്യുമെന്ന് റിപ്പോര്ട്ടുചെയ്ത്തിരുന്നു. എന്നാല് ഇപ്പോള് കേസ് ഉപേക്ഷിക്കുമെന്ന് യുവേഫ അപ്പീല് ബോഡി ഇപ്പോള് പ്രഖ്യാപിച്ചിട്ടുണ്ട്.എഫ്സി ബാഴ്സലോണ, യുവന്റസ് എഫ്സി, റയല് മാഡ്രിഡ് സിഎഫ് എന്നിവര്ക്കെതിരായ നടപടികള് സ്റ്റേ ചെയ്യും.യുവേഫ ഔദ്യോഗികമായി അറിയിച്ചു.യുറോപ്പിലെ പന്ത്രണ്ട് ടീമുകള് തമ്മില് ഏര്പ്പെട്ട കരാര് ആറു പ്രീമിയര് ലീഗ് ക്ലബുകളുടെ പിന്മാറ്റത്തെ തുടര്ന്ന് ആണ് എല്ലാ പദ്ധതികളും പാളിയത്.ആഴ്സണല്, ചെല്സി, ലിവര്പൂള്, സിറ്റി, യുണൈറ്റഡ്, സ്പര്സ് എന്നിവര് പ്രീമിയര് ലീഗുമായി ഒത്തുതീര്പ്പിലെത്തി, മൊത്തം 22 മില്യണ് പൗണ്ട് നഷ്ട്ടപരിഹാരം ആയി നല്കാന് തീരുമാനിച്ചു.